FCU Craiova a plecat fără puncte câștigate de pe terenul lui UTA Arad, fiind învinsă cu scorul de 3-1. Astfel, emoţiile unei posibile retrogradări directe ale echipei patronate de familia Mititelu au crescut, iar şansele la salvare par să fie din ce în ce mai mici. Înainte de ultima etapă a play-out-ului, elevii lui Eugen Trică ocupă ultima poziție. Chiar și în cazul unei victorii cu Hermannstadt, nu mai sunt siguri că scapă de retrogradarea directă.
La finalul partidei de la Arad, Eugen Trică le-a prezentat scuzele suporterilor pentru meciul slab al jucătorilor lui. Acesta crede, totodată, că formaţia sa încă mai are șanse să nu retrogradeze.